b'\n_START_ARTICLE_\nMeldoniumas\n_START_PARAGRAPH_\nMeldoniumas (arba mildronatas)\xc2\xa0\xe2\x80\x93 strukt\xc5\xabrinis karnitino pirmtako\xc2\xa0\xe2\x80\x93 gamabutirobetaino (GBB) analogas, kuris yra skirtas papildomam lengvo l\xc4\x97tinio \xc5\xa1irdies nepakankamumo gydymui. Meldonium\xc4\x85 1970\xc2\xa0m. Rygoje suk\xc5\xabr\xc4\x97 latvi\xc5\xb3 daktaras Ivars Kalvi\xc5\x86\xc5\xa1. \xc5\xa0iuo metu preparato platinimo teis\xc4\x97s priklauso Latvijos farmacijos kompanijai \xe2\x80\x9eGrindeks\xe2\x80\x9c. Vienas labiausiai eksportuojam\xc5\xb3 Latvijos produkt\xc5\xb3.\n_START_SECTION_\nEfektas\n_START_PARAGRAPH_\nMeldoniumas ple\xc4\x8dia kraujagysles, aktyvina anaerobin\xc4\x99 glikoliz\xc4\x99, stimuliuoja ATP gamyb\xc4\x85 ir transport\xc4\x85, atstato pusiausvyr\xc4\x85 tarp deguonies patekimo \xc4\xaf l\xc4\x85stel\xc4\x99 ir jo sunaudojimo ir tokiu b\xc5\xabdu apsaugo l\xc4\x85steles nuo pa\xc5\xbeeidim\xc5\xb3. Preparatas pasi\xc5\xbeymi \xc5\xa1ird\xc4\xaf apsaugan\xc4\x8diu poveikiu. Esant l\xc4\x97tiniam staziniam \xc5\xa1irdies veiklos nepakankamumui vaistas padidina miokardo kontraktili\xc5\xa1kum\xc4\x85, padeda organizmui i\xc5\xa1laikyti fizin\xc4\xaf kr\xc5\xabv\xc4\xaf bei padeda greitai pasiruo\xc5\xa1ti naujiems kr\xc5\xabviams.'